يفقهوا قولي السلام عليكم ورحمة الله وبركاته. اهلا بحضراتكم في المقطع رقم ستمية واحد وخمسين من مقاطع حظر التجول وحلقة تدبر سورة الهمزة. ارجو من حضراتكم تجيبوا المصاحف وتفتحوا معي سورة الهمزة
سورة الهمزة الصورة مكية نزلت في النصف الاول من المرحلة المكية في اول خمس سنين كده اسماؤها اول اسم. سورة الهمزة وهو الاسم الاشهر والمستخدم في المصاحف وسورة ويل لكل همزة لمزة. اللي هي الاية الاولى كلها
وده اسم استخدمه الامام الطبري وسورة ويل لكل همزة استخدموا البخاري وسماها الفيروز ابادي سورة الحطمة دي الاسماء اللي يعني وردت عدد اياتها تسع ايات بلا خلاف بين اه علماء العدد في هذا ونقراها مع بعض
اعوذ بالله السميع العليم من الشيطان الرجيم بسم الله الرحمن الرحيم. ويل لكل همزة لمزة الذي جمع ما له وعدده يحسب ان ما له اخلده كلا لا ينبذن في الحطمة
وما ادراك ما الحطمة نار الله الموقدة التي تطلع على الافئدة انها عليهم مؤصدة في عمد ممددة لو تتفكروا احنا في سورة العصر تدبرنا قول الله تعالى اللي معناه ان كل الانسان فيه خسر. ما عدا اللي بيعمله اربع حاجات
والعصر ان الانسان لفي خسر. يعني كل الناس في خسر. الانسان يعني جنس الانسان نفسه. مش انسان معين والعصر ان الانسان لفي خسر الا الذين امنوا وعملوا الصالحات. وتواصوا بالحق وتواصوا بالصبر
تمام في سورة الهمزة ربنا بيورينا اتنين من خصال الخاسرين. ما احنا قلنا كل الناس في خسر الا اللي بيعملوا الاربع حاجات دول امنوا وعملوا الصالحات وتواصوا بالحق وتواصوا بالصبر
طب الناس الخسرانة بقى اللي ما بتعملش الاربع حاجات دول ربنا بيورينا في سورة الهمزة اتنين من خصالهم اللي بيعمله الناس دي بيعملوا عكس الذين امنوا وعملوا الصالحات بالزبط فرجع بنا تاني الصورة بترجع بنا تاني للناس اللي ايه اللي خفت موازينها
في سورة القارعة الناس اللي قالها التكاثر واما من خفت موازينه فامه هاوية اللي هم الناس اللي قالها هم التكاثر في سورة التكاثر. شف ارتباط السور الخمسة ببعض. الهاكم التكاثر حتى زرتم المقابر. هم هم
خفت موازينه فامه وهوية في القارعة هم هم اللي هو الانسان اللي فيه خسر في سورة العصر النهاردة بقى هنتكلم على دول الهاكم التكاثر حتى زرتم المقابر يعني قعد طول عمره
ملهي في الفلوس يعد في فلوس ملهي في جمع الفلوس في سورة الهمزة ربنا سيبين لنا ازاي الفلوس ضيعته لان مش فقط المسألة مسألة انه انسان انشغل بعد الفلوس واتلهى عن العبادة والفرائض فهيضيع الله. ده الفلوس كمان
ممكن تخرب الانسان عقائديا وهنشوف الكلام ده ازاي افتح معي بقى صورة اقرا معي اول اربع ايات ويل لكل همزة لمزة الذي جمع مالا وعدده يحسب ان ما له اخلده
كلا لينبذن في الحطمة خدت بالك اللي هو الذي جمع مالا وعددا يحسب ان ما له اخلد. هنا دخلنا على طول في اعتقادات ويل ويل لفظ وعيد كلمة وعيد ربنا بيتوعد ناس معينة
لو شخص قوي وعنده سلطة قال لواحد من الشعب يا ويلك يا ويلك مني مسلا الشخص ده ممكن يموت من الرعب اومال لما ربنا بقى يتوعد انسان ويقول له يا ويلك
يبقى ايه؟ يبقى يا ويل وسواد ليله ويل لكل همزة لمزة. ربنا بيتوعد الانسان اللي بيهمز وبيلمز ومازال والو مزة فيها مبالغة. يعني بيعمل هذا الامر كتير بيهمز كتير فبقى اسمه همزة
بيلمز كتير فبقى اسمه لمزة. يعني بقت من صفاته. يقول لك فلان ضحكة ضحكة يعني انسان كثير الضحك فلان ده لعنة. يعني كثير اللعن طول ما هو قاعد عمال يلعن فلان ويلعن فلان ويلعن فلان
غمزة كثير الهمز. لمزة كثير اللمز. طب ايه هو الهمز واللمز الهمز والاستهزاء بشخص بالاشارة بالوجه يا اما بالعين بالفم يا اما آآ باللسان كده يا اما بالشدقين يعني ايه يلعب خدوده كده
واحد دخل الغرفة مسلا ماشي؟ او خرج منها يبقى واحد يبص للباقيين ويعمل حركات بوشه ماشي؟ تقليل من قدر الشخص اللي لسة قايم او اللي لسة داخل وده عادة بيبقى في ضهره
ده عادة بيدخل ضمن الغيبة يعني. لانه بيبقى في ضهر الانسان من غير ما يلاحز. حتى لو هو دخل الاوضة بس من غير ما يلاحز. واحد بيقوم عامل حركات بوشه ايه؟ فيها يعني آآ استهزاء بالشخص ده
اللمز هو المواجهة بالعيب. يعني ايه واحد يعاير واحد بانه بعيب فيه ممكن انه فقير او انه يعني زوقه غير زوق الناس بتاعة المدينة مسلا اللي هم فيها فلاح شوية يعني في ريكس زوق وفلاحي يعني الحاجات دي يعني
فيعير انسان بنقص او بضعف او باختلاف موجود فيه يقال ان الاية دي نزلت في الوليد ابن المغيرة لانه كان بيغتاب النبي عليه الصلاة والسلام ويقال انها نزلت في امية بن خلف. ويقال انها نزلت في الاخنس بن شرير
طب هي نزلت في مين يا جماعة هي الان مش بتتكلم عن واحد بس ده الاية بتتكلم عن كل شخص بيعمل كده ويل لكل همزة اللوز. فهي نازلة في الوليد ابن المغيرة ونازلة في الاخنس ابن شريق. ونازلة
فلفل في امية ابن خلف. ونازلة في كل واحد على مر التاريخ بيعمل كده الاية بتتكلم عن كل شخص بيهمز وهلمس الصفة دي للاسف موجودة في مسلمين كتير صفة ذميمة
لا تليق بالمسلم اللي هي ربنا زكرها على انها من صفات الكافرين عشان احنا نتكسف على دمنا اننا يبقى فينا صفة زي دي المسلم لازم يكون متميز اخلاقيا. مش بس عقائديا بيعتقد في عقيدة التوحيد. طب ويبدأ اخلاقه زي اخلاق الناس التانية ؟ لأ
المسلم لازم كده يبقى كعبة يحج اليها الناس بيبرق كده في النضافة بيبرق في الاخلاق بيبرق في كل حاجة المسلم الفاسد اخلاقيا او عنده عيوب زي دي بيصبح فتنة. على فكرة الاخرين. يقول لك اتفضل
مش الراجل ده المفروض انه راجل متدين. بص بيعمل ايه وبوشه. بص الحركات اللي بيعملها. بص بيعاير فلان ازاي ونصبح احنا فتنة للاخرين كمل معي. الذي جمع ما لو وعدده
يحسب ان ماله اخلده المال مش مشكلته بس انه بيلهي عن العبادة والعمل الصالح الملمع الوقت بيصيب الانسان بالاستكبار فيفسد معتقدات الانسان. الانسان الغني يظن نفسه عايش للابد مش متوقع الموت ابدا
مش متوقع ان حياته ممكن تنتهي في اي لحزة يحسب ان ما له اخلده المال بيطغي الانسان. لدرجة انه بيخدع نفسه لان نزرته لنفسه بتبقى غير صحيحة. ان هو حاسس انه عايش على طول. يعني مسلا تلاقي مسلا صاحب الجنتين
ودخل جنته وهو ظالم لنفسه. الناس اللي كانت معنا في سورة الكهف فاكرين الراجل صاحب الجنتين ودخل جنته وهو ظالم لنفسه مخدوع في نفسه قال ما اظن ان تبيد هذه ابدا. لا يمكن ثروته
ويبقى فقير وما اظن الساعة قائمة. وما اظنش ان فيه حاجة اسمها بعث وحساب ولئن رددت الى ربي لاجدن خيرا منها منقلبا. ولو طلع افتراضا يعني ان في فعلا بعث وحساب
هلاقي ثروة اكبر من الثروة بتاعتي دي هتبقى في الاخرة بتاعتي برضو ليه قلنا؟ قلنا هو نظرته لنفسه وصل لمرحلة من خداع نفسه انه اعتقد شبهه ده تغير المعتقد اعتقد ان الغنى جزء بيكون شخصيته. فلو ربنا يريد انه يبعثه عشان يحاسبه لازم يبعثه غني
يا اما يبقى هو مش هو. يعني للدرجة دي بيظن يعني لو انا بعثت بس مش غني يبقى انا مش انا يعني ربنا لو يريد انه يبعثني لازم يبعثني اغني زي ما انا
ولئن رددت الى ربي لاجدن خيرا منها منقلبا. مش قادر يتخيل نفسه فقير تعالوا نرجع بقى للاية اتنين الذي جمع مالا وعدده الانسان اللي خفت موازينه لانه الهاه التكاثر الكاميرا بتعمل زوم ان عليه دلوقتي وهو عمال بيعد الفلوس. الذي جمع مالا وعدده
وقعد يعد ويرص الرزم المتينات مع بعض والميات مع بعض والخمسينات مع بعض عمال يعد ما عندوش عشرينات. هو عنده الفئات الكبيرة عمال يعد ويستمتع بالارقام. يحسب ان ما له اخلد
بيحضن فلوسه كده ويشعر انه لن يموت بسبب فلوسه. انتم عشان تبقوا عارفين مليارديرات العالم في اخر ست سبع سنوات اسسوا شركات علشان تعمل على اكتشاف مستحضرات للخلود حاجة اسمها لون جيفيتي
صح يا دكتور احمد دكتور احمد جلال معي اهو وعاملين اهو بقى لنا اربعة ايام بنتدبر مع بعض ولقينا انه جيف بيزوس اللي هو بتاع امازون اللي هو التاني اغنى واحد في العالم
عمل شركة اسمها التوس لابز علشان تكتشف مستحضرات للون جيفتي. لون جيفيتي يعني الخلود ان الانسان يعيش للابد اصحاب جوجل عملوا عملوا شركة اسمها كاليكولابز برضو بتعمل في مجال ابحاث اللون جيفتي. الخلود وصلوا للمرحلة دي
بعد ما عملوا كده جات الكورونا وسبحانك يا رب هناك بقى معنى اخر لكمان جمع مالا وعدده انا اللي اقصده بصوا يا جماعة انا الكورونا ما باقولش ان انا عقاب من ربنا. خالص نهائي
اللي يقول ان الكورونا دي عقاب من ربنا يبقى بجد بيقلل من قدر عقاب ربنا. احنا شفنا عقاب ربنا بيبقى ازاي؟ بيستأصل بيمسح لكنها رسالة من ربنا رسالة من ربنا للانسان اللي يظن نفسه اصبح اله هذا هذا الكوكب وانه متحكم فيه
لأ انت مش متحكم في حاجة انت ما زلت محتاجني الرسالة من ربنا قوية جدا الحقيقة. حتى النهاردة الاومي كرون دوا اعراضه خفيفة نسب الوفيات قليلة جدا يبدو والله اعلم قد يصبح هو الفاكسين الالهي
يعني وكمان لما ربنا بقى بيفكسن بقى وبيلقح ربع مليون في كل بلد كل يوم. يعني احنا هنا الحالات عندنا فوق المتين الف بقى لها عشر تيام في فرنسا ربع مليون تقريبا كل يوم. ازا لما ربنا بيدي بقى التلقيح بيلقح كله. ما حدش يقول لا هاروح ومش هاروح. فالله اعلم لكن لكن ربنا
جد اظهر لنا قدراته في مسألة الكورونا دي بازن الله يعني يعني بس نخلص التدبر ونرجع بقى لازم كده ايه نتكتك الخطاب الاسلامي لازم يتغير تماما على اللي حصل فيه السنتين تلاتة اللي
نرجع بقى نرجع للموضوع تاني يلا الذي جمع مالا وعدده لها معنى اخر انه جمع المال وبذكاء ما خلاش ما له كله في شكل واحد بل عدده يعني ما تخلقوش في عملة واحدة
شوية دولار وشوية يورو وشوية استرليه شوية دهب شوية اراضي شوية مزارع شوية عمارات بيعددوا وبينوع المال وده مش عيب دلوقتي بالعكس ده يعتبر زكاء علشان لو قيمة حاجة نزلت الحاجات التانية تشيلها
لكن ورود مسألة تعدد اشكال المال. ركز بقى معي في الحتة دي تعدد اشكال المال بعد ويل لكل همزة اللمزة يشعرك ان معزم الغمز واللمز كان في مسألة الفقر في مسألة مستوى الملابس والشياكة والامور المادية. ازا المسألة طبقية اصلا
احنا طبق وهم طبق ويل لكل همزة لمزة. ممكن يكون في اي حاجة. الذي جمع مالا وعدده. عنده عمارات وعنده فلوس وعنده ويختو وعنده بتاع ازا لما هيهمز وهيلمز هيهمز ويلمز في ايه
ركزوا بقى يحسب ان ما له اخلد ومش هيرجع ويتحاسب على الغمز واللمز بتاعه؟ كلا لينبذن في الحطمة شفتم بقى تسلسل الايات ده يدي لك معاني اربط الايات ببعض التدبر. اربط الايات ببعض
كلا للزجر والابطال الهمز واللمز وجمع المال وعده. وتضييع الفرائض والعبادات. كل ده باطل. كلا بتبطل اللي فات. يعني بتقول اللي فات ده باطل يعني تصف ما فات بالباطل بالباطل
والزجر يعني لابد الانسان ينتهي عن هذه الاشياء يبطل الكلام ده الذي يريد ان ينجو يوم القيامة؟ يتوقف عن هذا والا لينبذن في الحطمة اللام دي اسمها لام القسم يعني اصلها والله لا ينبذن في الحطمة
لا ينبذن في الحطمة قسم كان عاوز ايه ؟ خل بالك بقى كان عاوز الذي جمع مالا وعداء يحسب ان ما له اخلد. هو كان فاكر نفسه هيخلد في الدنيا ومش هيموت
عقابه انه هينبذ يعني سيترك الحطمة قصاد انه كان عايز يخلد في الدنيا لأ ده هو مش ده هو هيترك الدنيا وفي الاخرة بقى سينبذ في حطمة يعني سيهمل في النار او الحطمة. حطمة اسم من اسماء جهنم
لانها تحطم وتدمر اي شيء شديدة التحطيم زي ما قلنا همزة لمزة شديد الهمز شديد اللمز ضحكة شديد الضحك او كثير الضحك. حطم شديدة التحطيم. لينبذن في الحطمة. ليه؟ لانه كان هم
شف التعبير ده اهي دي دي تعبيرات خاصة بصورة الهمزة ولن تتكرر في القرآن كله ده الكلام اللي بيقوله اخونا مسلم اللي معظمكم بطل يتفرج عليه اللي بيشرح كتاب من اروع ما كتب في القرن اللي فات ده
اللي هو كتاب المعجزة مقاتل مقاتل ده تلميز ابن عباس بيقول هي تحطم العظام وتأكل اللحوم حتى تهجم على القلوب. خلوا بالكم الانسان اللي بيهمز ويلمز ده نوع من انواع التنمر
ما هو ماسك حد عمال يتريق عليه وعلى لبسه وعلى ده شيء بيدمر الشخص اللي بيتم التنمر به اللي هو فرق تامر يعني بلطجة. انا ما اعرفش كلمة التنمر دي جابوها منين. هي بلطجة
البلطجة دي الانسان اللي بيتم السخرية منه عشان فقير او عشان ملابسه مش فخمة او عشان زوقه بالشيك او جزمته مقطوعة ده بيكسر الانسان ده بيكسر نفسيته وبيكسر قلبه. بيشعره بالدونية انه اقل من غيره
هذا الكسر ربنا هيعاقب عليه البلطجي المتنمر اللي همزة اللمزة بايه؟ بانه ينزل في الحطمة. فيتحطم هو ايضا كما حطم الاخرين عقابه ان يتحطم وما ادراك ما الحطم نار الله الموقدة
التي تطلع على الافئدة انها عليهم مؤصدة في عمد ممددة وما ادراك ما الحطمة مين يقدر يقول لك عن مين يقدر يشرح لك الحكم؟ ايه هي الحكمة دي؟ مش يعني ازاي تعرف الحطمة على حقيقتها وتدركها
حاجة فوق الخيال ايه الحطمة؟ وكل حاجة ربنا قال عليها وما ادراك ادراه بعدها؟ شرحها بعدها كل ما قال عنه وما يدريك لم يدريه وما ادراك ما الحطمة! هم. قل لنا يا رب
نار الله الموقدة ربنا اضاف النار لنفسه نار الله للتعظيم والتهويل دي مش نار عادية ورد في الحديث الضعيف ان النبي صلى الله عليه وسلم قال اوقد عليها الف سنة حتى احمرت
ثم الف سنة حتى ابيضت ثم الف سنة حتى اسودت فهي الان سوداء مظلمة لو صح هذا الحديث اذا هي نار مشتعلة الى درجة لم تصل اليها اي نار في الدنيا
والدليل على كده ان ربنا وصفها بايه نار الله الموقدة لذاته نار الله عادية موقدة يعني مولعة. الله! هو فيه نار مش مولعة هو في حاجة اسمها مرمط في مسلا ؟ اه
نار الدنيا اللي انتم شايفينها دي اللي بتحرق بيوت وبتحرق مش عارف ايه وبتاع. دي ازا قورنت بنار الاخرة تبقى مش موقدة ودي نار مطفية دي. اللي عندكم في دنيا دي ولا حاجة
ده لعب عيال عايز تشوف النار بجد بقى النار الموقدة؟ النار الاخرة ربنا يعافينا واياكم فالنار دي تبقى باردة اذا قويا مسلا ربنا قال ايه؟ في سورة القارعة وما ادراك ما هي
نار حامية هو فيه نار مش حامية؟ ايوة. نار الدنيا بالنسبة للنار الاخرة ولا حامية ولا حاجة شفتوها ازاي؟ طيب يبقى نار الله الموقدة دينار غير اي نار التي تطلع على الافئدة
النار دي مطلعة على قلوب الناس ازاي بقى التي تطلع على الافئدة هي القلوب فيها ايه فيها النوايا النوايا ما حدش يعرفها غير صاحبها في الدنيا طيب ليه النار مطلعة على النوايا؟
ايه قيمة انها تكون مطلعة على النوايا بتاعة قلوب الناس؟ هي النار دي احنا بنتكلم عنها بتحرق مين الاية الاولى ويل لكل همزة لمزة. طيب ممكن واحدة تلمز جارتها وتتنمر عليها وتقول لها ها هتيجي لنا بكرة بقى بالشبشب ابو وردة بتاعك
وتقوموا ضاحكة والستات كلهم ضاحكين. وده يكسر قلب الست اللي تم التنمر عليها فالمرأة اللي همزت ولمزت لو هتدخل الحطمة هتقول ايه ؟ انا ما عملتش حاجة انا ما قلتش يعني انا ما قلتش حاجة غلط. هي فعلا عندها شبشب ووردة. ايه يعني
ما كانش في نيتي اجرحها. ما كانش في نيتي اني باتريق عليها. ما كانش حد يسبت بقى مين هيسبت النية دي الحطمة مطلع عليها نار الله الموقدة التي تطلع على الافئدة
يا همزة يا لمزة نيتك كانت معروفة ما دخلتش الا لان نيتك مكشوفة النار دي كاشفة للنوايا ومطلعة عليها. وما حدش يعني دي معناها ان ما حدش هيتظلم ما حدش هيعاقب بالغلط
جاي بقى صعب اوي الحقيقة انا والدكتور احمد تعبنا جدا امبارح الحقيقة واحنا انها عليهم مؤصدة في عمل ممددة ركزوا معي كده النار دي في عمد ممددة يعني هي قلنا انها مولعة
مش احنا قلنا انها موقدة؟ حلو. نار موقدة مولعة جوة عواميد زي مواسير مواسير ها فالجماعة الهمزة اللمزة دول جوة مواسير والنار جوة المواسير معهم في منتهى الشدة ومقفولة مبرشمة من الناحيتين انها عليهم مؤصدة. وهم بيولعوا جوة
مسجونين جوة مواسير رفيعة هم جواها والنار معهم جوة عمالة تحرق فيهم ومقفولة عليهم لناحيتين. انها عليهم مؤصدة في في عمد ممددة مسجونين جوة المواسير. ليه مسجونين طب ليه مسجونين
ان ما ينفعش يبقى فيه عذاب في الدنيا مش موجود في الاخرة لان الاخرة نار الاخرة نار كاملة. ما فيش عذاب مش موجود فيها وقلنا قبل كده يعني ايه ليس لهم طعام الا من ضريع هو مين اصلا في النار هيفكر ياكل
حبيبي دول مش خارجين ياكلوا مش خارجين مع بعض يقعدوا في حتة وياكلوا لأ. دول بياكلوا لانهم حاسين من ضمن العزاب عزاب الجوع. فهم جعانين كنوع من العزاب. وييجوا ياكلوا ياكلوا ضريع لا يسمن يعني مش بيديهم طاقة ولا يغني من جوع ولا يسد الجوع
نفس الكلام هنا هناك عذاب في الدنيا اسمه عذاب السجن. موجود برضه انها عليهم مؤصدة. ما فيش حد هيحب يريح شوية فيطلع ياخد الجيم نفسه برة النار وبعدين يدخل تاني
مقصدة مسجون جوة نقرا الصورة بقى تاني بسم الله الرحمن الرحيم. ويل لكل همزة لمزة الذي جمع مالا وعدده يحسب ان ما له اخلد كلا لينبذن في الحطمة وما ادراك ما الحطمة
نار الله الموقدة التي تطلع على الافئدة انها عليهم مؤصدة في عمد ممددة. قبل ما اختم بقى بالاقي ناس تبعت لي تقول لي ايه ده! معقول ربنا الرحيم! يعمل كل ده
هو سانية واحدة هو حضرتك بتتنمري على حد ؟ لأ. قال له طب خلاص. يعني انت ليه لما نقول لك مسلا اللي هيسرق يتقطع ايده. لو سمحت مش معقول كده ، انت متضايق ليه وانت حرامي بقى! ما هو دي
انه انه ليه احيانا بعض الناس بتتعاطف مع المجرم ربنا في كل الايات اللي قال لنا فيها على العذاب الشديد ده هو عذاب لناس ارتكبت ذنوب في حق الانسان فربنا بيحمي الناس الضعيفة بالكلام ده وبيحمي الناس اللي مش قادرة تحمي نفسها بالكلام لعل ان حد يرتدع
واحنا نيجي وربنا بيحمينا من المجرمين والظالمين بانه يقعد بان ربنا بيهددهم بالنار وبالكلام دوا نتعاطف احنا مع المجرمين والظالمين هذا كلام لا يعقل انا احيانا بحس ان اللي بيشعر بكده كأنه انسان ما عندوش كرامة الحقيقة. لما ربنا باستمرار
بيحط شرائع لحمايتك من المجرمين وانت عمال تتعاطف مع المجرم عشان هيعاقب بالشكل ده او يعاقب بالشكل ده. كلام الحقيقة لابد ان احنا نعي الكلام شوية نعي الكلام شوية قبل ما نترك الامر للشيطان يتلاعب بنا وبمشاعرنا ويخلينا
اه يعني نتجرأ على الله احيانا لذلك تم بفضل الله تدبر سورة الهمزة وغدا نتدبر سورة الفيل اللهم انا نسألك حبك وحب من يحبك وحب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب وما زويت عنا مما نحب. فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك
رسلك وعبادك الصالحين. واجعلنا ممن يحبك ويحب ملائكتك وانبيائك ورسلك. وعبادك الصالحين اللهم احي قلوبنا بحبك واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك. اللهم اجعل القرآن الكريم
في مرابيع قلوبنا ونور صدورنا وجلاء احزاننا وذهاب همومنا وغمومنا ومغفرتنا ذنوبنا اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف في كتابك تلوناه او
دبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من شرورهم. ونجعلك الله وهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين
وكن مع اخواننا في تركستان الشرقية وفي كشميرة وفي الشام وفي وفي الهند. وانصر كل من نصرهم واخذل كل من خذلهم مطهر المسجد الاقصى من الدنس فانهم لا يعجزونك اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا او من مشايخنا او
ومن علمائنا مريضا به او حاملا له فالبسه ثوب الصحة والعافية عاجلا غير اجل. ومن لم يصب به فقه شر وابعده عنه ولا تسلطه الا على اعدائك واعداء دينك واعداء اوليائك
اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها. وادم ودها واهدها سبلها. واملأها بنورك الذي
واشرح صدورها بفيض الايمان بك. وجميل التوكل عليك. واحيها يا ربنا بمعرفتك. وامتها يا مولانا على الشهادة في سبيلك انك نعم المولى ونعم النصير. والسلام عليكم ورحمة الله وبركاته. ونراكم غدا باذن الله في
في هذا الموعد ان كنا من اهل الدنيا